Şaîr Dogan Munzurogluyî wextêkî ra nata qezaya Pulurî ya Dêrsimî de cuwîyeno. Şiîra 'Kemî yo' ya Munzurogluyî hetê Alî Haydar Can û Mîkaîl Aslanî ra sey deyîre ameye wendene. Hunermendo dêrsimij Alî Haydar Can zî 10 serran ra nata nêweşîya xo ra semed muzîkî ra dûrî bi.
Deyîre hetê Olcay Bozkurtî ra ameye aranjekerdene. Deyîra ke hetê Mîkaîl Aslan û Alî Haydar Canî ra yena vatene, qala tênatîye kena.
Klîbê deyîre pêro platformanê dîjîtalan de weşanîya.
KEMÎ YO
Mi evlegê herd gureto
Cor de asmeno khal kemî yo
Qonaxê xo sano pê
Dorme de cîran kemî yo
Mi dar û ber resnura
Merxe de bilbil kemî yo
Baxçê mi de gul û sosin
Mîyan de zembul kemî yo
Mi rîyê xo çarna welatî
Aqil zaf o, fam kemî yo
Sarê dîna hayleme do
Fekê mi de juan kemî yo
Muzir vano axir waxt o
Qul zaf o mordem kemî yo
Payîz serd o, usar germ o
Heqî de derman kemî yo
